**CONVENI DE COOPERACIÓ EDUCATIVA PER A LA REALITZACIÓ DE PRÀCTIQUES ACADÈMIQUES EXTERNES EN ENTITATS COL·LABORADORES**

Reunits, d’ una banda, el **Sr**. **Pedro Díez Mejía, director de l’Escola Tècnica Superior d’Enginyers de Camins, Canals i Ports de Barcelona,** en nom i representació de la Universitat Politècnica de Catalunya (UPC), amb NIF Q0818003F i domicili a Jordi Girona, 31, 08034 de Barcelona, per delegació del rector, en virtut de la Resolució 1349/2014, de 22 d’octubre (DOGC núm. 6739, de 30.10.2014).

De l’altra el Sr./Sra. **Nom i cognoms** , que actua com a representant legal de l’entitat col·laboradora **Empresa / Entitat** amb CIF: CIF i domicili a  **Carrer, número, pis, codi postal i població**, telèfon **Telèfon** i adreça electrònica **Adreça electrònica**

I, de l’altra el Sr./Sra. **Nom i cognoms** amb DNI: **DNI**, i núm. d ’afiliació a la Seguretat Social Número SS , i domicili a **Carrer, número, pis, codi postal, població** , telèfon **Telèfon** i adreça electrònica **Adreça electrònica**, matriculat/da als estudis de Trieu titulació

Les parts es reconeixen la capacitat legal necessària per formalitzar aquest conveni i manifesten que, en el marc del Reial decret 592/2014, de 11 de juliol (BOE 184, de 30.07.2014), pel qual es regulen les pràctiques acadèmiques externes dels estudiants universitaris, subscriuen aquest document i acorden:

**Primer.** L'objecte d'aquest conveni és establir el marc regulador de les relacions entre l’estudiant/a, l’entitat col·laboradora i la UPC, en el qual s'han de desenvolupar les pràctiques acadèmiques externes. L'estudiant/a ha de dur a terme aquestes pràctiques externes de conformitat amb el projecte formatiu detallat a l'annex 1 d'aquest conveni, en el qual s'inclouen els objectius educatius i les activitats que cal realitzar.

La modalitat de les pràctiques acadèmiques externes és curricular o extracurricular

**Segon.** L’estudiant/a que participa en aquest conveni ha estat seleccionat i compleix els requisits establerts en el marc legal estatal vigent, la Normativa de pràctiques acadèmiques externes de la UPC (aprovada pel Consell de Govern de 2 de maig de 2012) i les normatives pròpies del seu centre docent. Aquests documents es poden trobar a la pàgina web <http://www.upc.edu/cce>.

**Tercer**. El nombre total d'hores de dedicació de l'estada de pràctiques externes és de **Nombre total d’hores**, d’acord amb el que s’estableix en la normativa aplicable, les quals s’han de realitzar en el període comprès entre **Data inici** i **Data final \*** en l’horari previst entre les **Hora entrada** i les **Hora sortida** hores i a **Població**

S’estableix un ajut a l’estudi de **Mínim: Grau 7€ / Màster 9 €** euros l’hora, que la entitat col·laboradora haurà d’abonar directament a l’estudiant/a, en mensualitats de **Import mensual** euros, per un import total de **Import total** euros. Aquestes quantitats estan sotmeses a una retenció mínima del 2% d’IRPF, de conformitat amb el Reial decret 439/2007, de 30 de març.

Els drets i deures de l’estudiant/a són els que estableix l’article 9 del Reial decret 592/2014.

L'estudiant/a es compromet a incorporar-se a l'entitat col·laboradora en la data inicial acordada, a complir els horaris previstos i a respectar les normes fixades per l'entitat col·laboradora, així com a mantenir amb el tutor/a la relació necessària per aconseguir dur a terme l'estada de pràctiques. Així mateix, l'estudiant/a es compromet a tractar amb absoluta confidencialitat la informació interna de l'entitat col·laboradora on desenvolupa l'estada de pràctiques i a guardar el secret professional sobre les seves activitats, tant durant l'estada com un cop l'hagi finalitzada.

El calendari i l'horari previstos per fer la pràctica han de ser compatibles amb l'activitat acadèmica, formativa i de representació i participació de l'estudiant/a a la UPC.

L’estudiant/a té dret al règim de permisos següent: 1. Per exàmens, ja siguin parcials o finals. L’estudiant/a té permís tot el dia en què té lloc l’examen. 2. Per tutoria. L’estudiant/a té permís les hores indispensables per a la tutoria. 3. Per presentació de treballs acadèmics. L'estudiant/a té permís les hores indispensables per a la presentació dels treballs acadèmics. 4. Per la representació i la participació en els òrgans de govern i de representació de la UPC. L'estudiant/a té permís les hores indispensables per assistir a les sessions i per participar en els processos electorals que corresponguin. 5.Per visita mèdica. L'estudiant/a té permís les hores indispensables per assistir a la visita mèdica. L'estudiant/a ha d'informar l'entitat col·laboradora amb prou antelació de les absències que siguin previsibles i n’ha de presentar els justificants corresponents.

Una vegada finalitzada l’estada en pràctiques, l’estudiant/a ha d’elaborar una memòria final i presentar-la d’acord amb els procediments i calendaris establerts pel seu centre docent. Així mateix, l'estudiant/a té dret a obtenir un informe de l'entitat col·laboradora on ha dut a terme l’estada de pràctiques en el qual s’esmenti de manera expressa l'activitat desenvolupada, la durada i el rendiment, tal com preveu l'article 9.1 del Reial decret 592/2014.L'estudiant/a té dret a la propietat intel·lectual i industrial de les tasques, les investigacions que ha realitzat o els resultats obtinguts en els termes establerts per la legislació reguladora de la matèria i a rebre, per part de l'entitat col·laboradora, informació de la normativa de seguretat iprevenció de riscos laborals.

**Quart.** L’entitat col·laboradora ha d’abonar a la UPC, en concepte de fons per cobrir el manteniment del servei i els seus costos de gestió, la quantitat de **Import UPC** euros corresponents al 15,70% sobre el total aportat com a ajut a l’estudi a l’estudiant, als quals s’haurà d’afegir l’IVA corresponent. L’import total de la factura serà de **Import UPC TOTAL** euros.

Si la factura ha d’incloure alguna referència o número de comanda, per a la gestió interna de l’entitat col·laboradora, s’ha d’informar a continuació:  **-**

**Cinquè.** L'entitat col·laboradora designa com a persona tutor/a al Sr./Sra. **Nom i cognoms tutor/a** amb DNI **DNI**  , i adreça electrònica **Adreça electrònica** , que ha de vetllar per la formació de l'estudiant i pel compliment del pla de treball, segons el projecte formatiu.

El tutor/a designat per l'entitat col·laboradora s'ha de coordinar amb el tutor/a intern designat per la UPC segons el procediment establert. L’entitat col·laboradora es compromet a informar l'estudiant/a de l'organització iel funcionament de l'entitat i de la normativa d’interès, especialment la relativa a seguretat i riscos laborals.

L’entitat col·laboradora es compromet, expressament, a tractar les dades de l’estudiant/a d’acord amb la normativa reguladora de les dades de caràcter personal i facilitar a l’estudiant/a les dades necessàries perquè pugui exercir els drets d’accés, rectificació, cancel·lació i oposició.

Si el tutor/a intern de la UPC i el tutor/a designat per l'entitat col·laboradora acorden que és necessari un informe intermedi, el tutor/a designat per l'entitat col·laboradora l'ha d’elaborar d’acord amb els procediments i calendaris establerts pel centre docent de l’estudiant/a.

De conformitat amb l’article 13 del Reial Decret 592/2014, una vegada finalitzada l’estada de pràctiques, el tutor/a de l’entitat col·laboradora ha d’elaborar un informe final i presentar-lo d’acord amb els procediments i calendaris establerts pel centre docent de l’estudiant/a.

Com a reconeixement institucional de la tasca dels tutors/res nomenats per l'entitat col·laboradora, la UPC determina quins serveis i beneficis els ofereix, cosa que fa en les mateixes condicions que les dels altres membres de la comunitat universitària. Amb aquesta finalitat, a sol·licitud de la persona interessada i d'acord amb el procediment que la UPC estableix, s’ha d’emetre un certificat individual al tutor/a extern de pràctiques.

Les dades personals del tutor/a de l'entitat col·laboradora formen part d'un fitxer de la UPC, amb la finalitat de gestionar el desenvolupament de l'objecte d'aquest conveni i fer el seguiment de l'evolució dels estudiants/tes. De conformitat amb la legislació vigent en matèria de protecció de dades de caràcter personal, els tutors/res poden exercir els drets d'accés, rectificació, cancel·lació i oposició davant la Secretaria General de la Universitat Politècnica de Catalunya.

**Sisè.** La UPC designa com a tutor/a .............................................................................., amb adreça electrònica practiques.camins@upc.edu, que ha de vetllar perquè el projecte formatiu es desenvolupi correctament i ha de dur a terme el procés avaluador de les pràctiques de l’estudiant/a tutelat, d’acord amb el que estableix l’article 15 del Reial decret 592/2014.

El tutor/a designat per la UPC té els drets i els deures recollits a l'article 12 del Reial decret 592/2014. Així mateix, s'ha de coordinar amb el tutor/a designat per l’entitat col·laboradora segons el procediment establert.

**Setè.** La realització de l'estada de pràctiques no suposa que les parts hagin d’assumir cap obligació més enllà de les estrictament establertes en aquest document i, en cap cas, no implica cap relació laboral entre l'estudiant/a i l'entitat col·laboradora, tal com estableix l'article 2.3 del Reial decret 592/2014.

**Vuitè.** L’estudiant/a que signa aquest conveni queda cobert per l’assegurança de responsabilitat civil subscrita per la UPC. En la data de subscripció d’aquest conveni l’estudiant/a acredita que té subscrita una pòlissa d’assegurança d’accidents. L’assegurança escolar cobreix aquestes contingències, en les condicions que estableixen les disposicions legals que les regulen. Si l’estudiant/a no és beneficiari d’aquesta assegurança, queda obligat a contractar-ne una.

**Novè**. En cas de incompliment de les obligacions establertes en el present conveni, es pot rescindir el mateix per iniciativa de qualsevol de les parts. En tot cas, aquest conveni queda rescindit en el moment en què l’estudiant/a finalitza els estudis.

**Desè**. D’acord amb la Llei orgànica 15/1999, de protecció de dades de caràcter personal (LOPD), i la normativa que la desenvolupa, les parts no poden aplicar o utilitzar les dades de caràcter personal a les quals tenen accés amb fins diferents als previstos en aquest conveni, ni les poden cedir de cap manera a altres persones o entitats, ni tan sols per conservar-les.

**Onzè**. A aquest conveni li són aplicables els mecanismes d’inclusió en el règim general de la Seguretat Social establerts pel Reial decret 1493/2011. També li és aplicable l’establert a la disposició addicional vint-i-cinquena del Reial Decret-llei 8/2014, de 4 de juliol, d’aprovació de mesures urgents per al creixement, la competitivitat i l’eficiència, per pràctiques acadèmiques externes curriculars i remunerades.

**Dotzè**. Aquest conveni se subscriu a l'empara del que disposa el Reial decret 592/2014, de 11 de juliol, pel qual es regulen les pràctiques externes dels estudiants universitaris, al qual queda sotmès tot el que estableix, així com també a la normativa interna de la UPC i resta de legislació que resulti aplicable.

**Tretzè**. Qualsevol controvèrsia que pugui sorgir de l'aplicació, interpretació o execució d'aquest conveni s'ha de resoldre de mutu acord entre les parts. Si això no és possible, les parts renuncien al propi fur i se sotmeten als jutjats i tribunals de Barcelona.

**Catorzè**. Per garantir-ne la validesa, tots els convenis han d'estar signats per les persones interessades i han d’estar segellats per la UPC i l'entitat col·laboradora.

I, perquè consti, les parts signen aquest document, per triplicat i en la data que s’especifica més avall.

Per la Universitat Politècnica de Catalunya Per l’estudiant/a Per l’entitat col·laboradora

(Signatura i segell) (Signatura) (Signatura i segell)

Barcelona, **Data.**